CLÀUSULA INFORMATIVA D’ACTIVITAT DE TRACTAMENT

Nom del tractament: VIDEOVIGILÀNCIA

Qui és el responsable del tractament de les vostres dades personals

Identitat: Consorci per a la Normalització Lingüística (CPNL)
Adreça: C. de Muntaner, 221 08036 Barcelona
Contacte: cpnl@cpnl.cat

Delegat de Protecció de dades

El delegat de Protecció de Dades és la persona encarregada de vetllar pel dret fonamental a la protecció de dades personals al CPNL i que supervisa el compliment de la normativa reguladora. La seva adreça de contacte és: dpd@cpnl.cat.

Amb quina finalitat tractem les vostres dades personals

Captació, gravació, transmissió, conservació i emmagatzematge de les imatges de les persones que accedeixen físicament a les dependències de la seu social del Consorci per a la Normalització Lingüística, amb la finalitat de garantir la seva seguretat i la dels seus béns.

Durant quant de temps conservarem les vostres dades

Les gravacions obtingudes mitjançant càmeres amb fins de videovigilància són destruïdes en el termini màxim d’un mes a partir de la seva captació llevat que estiguin relacionades amb infraccions penals o administratives greus en matèria de seguretat pública, amb una investigació policial en curs o amb un procediment judicial o administratiu obert, d’acord amb el que estableix l’article 22.3 de la Llei orgànica 3/2018, de 5 de desembre, de protecció de dades personals i garantia dels drets digitals.

Per quina raó utilitzem les vostres dades personals

La base legal que ens permet tractar les vostres dades personals el compliment d’una missió en interès públic:

-	Llei 5/2014, de 4 d’abril de seguretat privada
-	Article 8.2 de la Llei orgànica 3/2018, de 5 de desembre, de protecció de dades personals i garantia dels drets digitals: tractament necessari per complir una missió duta a terme en interès públic, en relació amb l’article 6.1.e de l’RGPD.

A quins destinataris comunicarem les vostres dades

Les dades podran ser comunicades al Ministeri Fiscal, als jutjats i tribunals d’acord amb el que preveu l’article 32.2 de la Llei orgànica 3/2018, de 5 de desembre, de protecció de dades personals i garantia dels drets digitals, article 15 de la Llei 5/2014, de 4 d’abril, de seguretat privada i article quart de la Llei orgànica 2/1986, de 13 de març, de forces i cossos de seguretat, amb la finalitat d’investigació d’actes il·lícits que hagin estat enregistrades en el camp de visió del sistema de videovigilància.

Quins són els vostres drets quan ens faciliteu les dades

Qualsevol persona té dret a obtenir confirmació sobre si al Consorci per a la Normalització Lingüística estem tractant dades personals que la concerneixen o no.

Les persones interessades teniu dret a accedir a les vostres dades personals, així com a sol·licitar la rectificació de les dades inexactes o, si escau, sol·licitar-ne la supressió, entre altres motius, quan les dades ja no siguin necessàries per a les finalitats per a les quals es van recollir.

En determinades circumstàncies previstes a l'article 18 del Reglament general de protecció de dades, les persones interessades podeu sol·licitar la limitació del tractament de les vostres dades. En aquest cas, únicament les conservarem per exercir o defensar reclamacions.

En determinades circumstàncies, les persones interessades podeu oposar-vos al tractament de les vostres dades amb una sol·licitud motivada. El CPNL deixarà de tractar les dades, tret que hi hagi motius legítims imperiosos per fer-ho, o per exercir o defensar possibles reclamacions.

Com podeu exercir els drets

Per exercir aquests drets, heu d'adreçar un escrit a la Gerència del Consorci per a la Normalització Lingüística per correu postal (carrer de Muntaner, 221, 08036 - Barcelona) o bé per correu electrònic adreçat a cpnl@cpnl.cat.

Quines vies de reclamació hi ha?

Si considereu que els vostres drets no s'han atès adequadament, teniu dret a presentar una reclamació davant l'Autoritat Catalana de Protecció de Dades, mitjançant un escrit o per mitjà de la seva seu electrònica.